MÉMOIRES OU RAPPORTS INÉDITS. 
Roy toutz les légatz pies et chappelanies vglent plus de dix mil livres 
fondés par les anciens, et despocedé les chappelleins et les ont divi¬ 
sées entre qui bon leur a semblé, qu'ilz possèdent encore; ontlesdits 
officiers trové moien chasser ors la maison de la Tille et intendence 
aux affaires publiques toutz les catholiques bien zélés au service du 
Roy. En somme, ilz ont destruict les services de Dieu et du Roy, pour 
establir toutes ses novelletés et desordres. 
Lesdictz magistratz ne font entretenir les édictz du Roy, et au con- 
trère assistent et sont autheurs des contraventions, et ne font aucune 
punition des contravenans, et mesmes ans édictz de pacification par 
lesquelz l’exercice de la religion catholique est restablie.partout; les 
jour[s] chaumables comendés qu’aucun enpechement ne seroit donné 
aux ecclésiastiques, aux processions et autres œuvres sainctes, qu’il 
pe se feroit aucune cullete de deniers, ny enrollement d’hommes, et 
autres articles portés par les édictz: mais il m’y a ung seul desdits 
articles qui soit esté gardé aux terres du Roy, mesmes à La Canne, 
Yiane, Castelnau, Roquefère et autres, ny mesmes en ceste ville; et ne 
seront jamais, si le Roy n’y mect autre provision; car lesdits magis¬ 
tratz sont chefz de ces consistoires et conseil desdites prétendues 
esglises, par conséquent ont la meilleure part au désordre et le loup 
est le berger. Lesdits magistratz, pour pupler leur court de gens de 
leur religion, ont receu pour advocatz, contre les ordonnances du Roy, 
d’escripvains que n’ont jamais esté aux escoles et sont prévenus de 
crimes; tellement que ladite court est aujourd’huy entièrement difîor- 
mée et sans aucun ordre. Toutz les advocatz, sauf ung notaires, solici- 
teurs de ceste ville, sont de ladite religion; en cestuy resort se forge 
et exporte beaucoup de faulce monoie, se cometent usures manifestes 
et aultres crimes sans aucune punition (1572). Lesdits magistratz ont 
auctorisé des departemens de deniers fraiés, dix ans sont passés, pour 
la concluicte des ministres de ceste ville de Genève icy et pour la 
démolition des esglises en ceste comté. Il n’y a aucun sergent roial; 
et ceux qui sont ne scavent lire ny escripre, commectent infinies 
faulcetés, au grand préjudice du public. Brief, en ceste judicature de 
Castres aucun ordre de justice n’est gardé, et moings à celle de Ter- 
rebasse. Par quoy, il seroit aussi mal aysé de dire qui des officiers du 
Roy a réputation de bien s’aquiter de sa charge en une ou autre des¬ 
dites jugeries. 
Je mectray icy ung mot des officiers des finances, lesquelz aussi 
sont toutz de ladite religion novelle. Lesdits officiers de In justice d’une 
et autre jugerie ont si lordement abuzé à l’aliénation du domaine du 
Roy, qu’ilz ont declairé pour 100 plusieurs terres dudit domaine que 
valoient 1000; et pour faire lesdites aliénations yréchatables, y ont 
mis sus quelque petite albergue, ausquelles acquisitions lesdits 
officiers auront part. 
Item, aux arrentemens dudict domaine le juge de la Terrebasse, 
pour gratiffier ceulx de sa religion, n’a jamais voleu admectre ung 
catholique pour surdire aux arrentemens du Roy, jaçoyt que ledit 
catholique volut doubler l’arrentement; et ne se treuve aucun catho¬ 
lique que aie aulcun arrantement du Roy, à son grand préjudice. 
